Rembrandt
Rembrandt Harmenszoon van Rijn (rodz. 15 lipca 1606 w Lejdźe, um. 4 paźdźernika 1669) - ńiderlandzki malyř, rysowńik a grafik. Je uůn powšechńy powožany za jydnygo s nojwjynkšych malyřy ńiderlandzkich Zuotygo Wjeku - uokresu, we kerym kultura, nauka a gospodarka Ńiderlandůw uośungnůua nojwjynkšy rozkwit; a tyž za jydnygo s nojwjynkšych malyřy ojropejskich. Realistyčńy předstowjou natura, a degradowou čowjeka bez pokazywańy jigo suabych strůn. Stou śe znůny pů namalowańu uobrozu "Lekcyjo anatůmije dochtora Tulpa" (1632 we Hadze) a tyž kej utalyntowany portrećista. Mjanowany bůu "malyřem dušy" - na uopy kej Rubens, "malyř ćoua". Pozostouo pů ńym ůng. 700 uobrozůw uolejnych, 300 grafik a ůng. 1000-2000 rysunkůw.
lim_Latn szl_Latn